Diari Oficial de la Generalitat Valenciana


Sumari del DOGV 3478, del 21-04-1999 (1999/3436)

Informació pública del Programa d'Actuació Integrada per al Desenvolupament de la Unitat d'Execució número 15 del Pla General d'Ordenació Urbana de Paiporta.
-------------------------------------------------------------------------------------------------------------------------------------------------------------

### Dades del document

Número de DOGV
:   3478

Data del DOGV
:   21-04-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/3436


Organisme emissor
:   Poligono Mina Dos, SL

Tipus de document
:   Anunci

Informació pública del Programa d'Actuació Integrada per al Desenvolupament de la Unitat d'Execució número 15 del Pla General d'Ordenació Urbana de Paiporta. [1999/M3436]
  
L'entitat mercantil Polígono Mina Dos, SL, amb domicili social en l'avinguda de la Mina, número 53 de Paiporta (València) i codi d'identificació fiscal B-96822545, ha presentat el programa per al desenvolupament i gestió de la Unitat d'Execució número 15 delimitada i detallada pel Pla General d'Ordenació Urbana (en endavant PGOU) de Paiporta a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394 de 24 de novembre de 1994), A aquest efecte i d'acord amb el que disposa l'esmentada norma legal se li notifiquen els següents assumptes:
  
a) Que ha sigut protocol·litzada, mitjançant acta de data 31 de març de 1999 número de protocol 448/1999, l'alternativa tècnica (projecte d'urbanització), corresponent al programa anteriorment esmentat pel notari de Paiporta (València), senyor Javier Pablo Monforte Albalat, amb despatx a la plaça Major, número 4, segon, 46932 Paiporta (València).
  
b) Que un exemplar de la dita alternativa tècnica del programa ha sigut dipositada amb data 31 de març de 1999 amb número de registre d'entrada 02343 davant l'Ajuntament de Paiporta.
  
c) Que l'Ajuntament de Paiporta ha admés a tràmit la proposta de programa presentada mitjançant el Decret d'Alcaldia número 86/1999 de data 9 d'abril.
  
Que en aplicació del que disposa l'article 48.1.c en relació amb l'article 46.3, ambdós de la Llei 6/1994, de 15 de novembre, se sotmetrà l'alternativa tècnica (projecte d'urbanització) anteriorment esmentada a informació pública per termini de 20 dies hàbils, que hauran de comptar-se a partir del dia següent a la publicació d'aquest anunci en el Diari Oficial de la Generalitat Valenciana.
  
En el termini dels 20 dies qualsevol persona podrà comparéixer en l'expressada notaria en dia hàbil, entre les 10.00 i 14.00 hores per a obtindre còpia de l'acta de protocol·lització de l'esmentat document o sol·licitar l'exhibició d'aquest.
  
Així mateix, es fa constar la possibilitat de consultar en l'Ajuntament de Paiporta, secció urbanisme, situada en la segona planta, la còpia de l'alternativa tècnica allí dipositada, així com l'expedient i actuacions derivades, i presentar, si ho considera oportú, davant l'Ajuntament al·legacions o una alternativa tècnica que pretenga competir amb l'exposada al públic així com proposicions juridicoeconòmiques per a executar qualsevol de les alternatives.
  
Si durant l'exposició al públic de la present alternativa tècnica, algú haguera iniciat una segona exposició al públic d'una alternativa tècnica distinta, en competència amb aquella procedirà la pròrroga de termini regulada en l'article 46.4 de la LRAU.
  
En l'article 48.2, en relació amb l'article 46.4 i 5 de la Llei 6/1994, es posa igualment en coneixement, a l'empara d'allò disposat, que el termini dels cinc dies hàbils per a presentar les proposicions juridicoeconòmiques comença el dia següent hàbil a la finalització del termini dels 20 dies anteriorment indicat.
  
Durant aquest termini, podran formular-se les indicades proposicions juridicoeconòmiques en l'Oficina de Contractació de l'Ajuntament de Paiporta.